Document ID: 32005D0335

KOMISIJAS LĒMUMS
(2005. gada 25. aprīlis),
ar ko groza Lēmumu 2001/657/EK, lai atkāpē iekļautu saldētas mencu filejas un saldētas veselas mencas
(izziņots ar dokumenta numuru K(2005) 1256)
(2005/335/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 27. novembra Lēmumu 2001/822/EK par aizjūras zemju un teritoriju asociāciju ar Eiropas Kopienu (Aizjūras asociācijas Lēmums) (1), un jo īpaši tā III pielikuma 37. panta 9. punkta c) apakšpunktu,
tā kā:
(1)
Ar Lēmumu 2001/675/EK (2) tika piešķirta atkāpe no “noteiktas izcelsmes produktu” jēdziena definīcijas, lai ņemtu vērā īpašo situāciju Senpjērā un Mikelonā attiecībā uz saldētām mencu, jūras asaru, jūras zeltplekstu un paltusu filejām ar KN kodu 0304 20.
(2)
Francijas valdība 2005. gada 20. janvārī pieprasīja Lēmuma 2001/657/EK grozījumu, lai paplašinātu atkāpi saldēto mencu filejām ar KN kodu ex 0304 20, iekļaujot tajā arī saldētas mencas ar KN kodu ex 0305 30 un veselas saldētas mencas ar KN kodu 0305 62.
(3)
Francijas valdība savu pieprasījumu pamatoja ar vietējās ražošanas nozares tirdzniecības stratēģijas pielāgošanu Eiropas tirgiem.
(4)
Pieprasītā atkāpe ir attaisnojama saskaņā ar Padomes Lēmuma 2001/822/EK III pielikuma 37. panta 1. punkta noteikumu normām, jo tā ir vitāli svarīga, lai saglabātu jūras dzīvnieku un augu pārtikas nozari un ar to saistītās darba vietas.
(5)
Pieprasītais grozījums nemainītu vispārējo ikgadējo mencām piešķirto daudzumu, tas arī nemainītu atkāpes ilgumu un tādējādi neradītu nopietnu kaitējumu izveidotajai Kopienas ražošanas nozarei.
(6)
Tādēļ Lēmums 2001/657/EK ir attiecīgi jāgroza.
(7)
Šajā lēmumā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2001/657/EK pielikumu groza saskaņā ar šā lēmuma pielikumu.
2. pants
Šo lēmumu piemēro no 2005. gada 1. maija.
3. pants
Šis lēmums ir adresēts dalībvalstīm.
Briselē, 2005. gada 25. aprīlī

Labels: 17
3
6
18
15